Selleks, et taotleja  saaks nimekirja, tasub tähelepanu pöörata asjaolule, et ühing peab tegutsema nii avalikes huvides kui ka olema heategevuslik. Heategevuslikult tegutsemine tähendab seda, et ühing pakub sihtrühmale, mille toetamine tuleneb tema põhikirjast, kaupa või teenust peamiselt tasuta või muul kasumit mittetaotleval viisil või maksab sihtrühma kuuluvale isikule toetust. Sihtgrupiks võivad olla isikud või tegevus, kus vajatakse heategevuslikku abi, kuna ise ei saada mingil põhjusel hakkama või ollakse teistega  võrreldes ebavõrdsemas olukorras. Avalikes huvides tegutseb ühing, kui selle eesmärgid on seotud ühiskonna üldiste huvidega, mitte kitsa ringi isikute või liikmete üksikhuvidega.